Správa Komisie - Kvalita benzínu a motorovej nafty, ktoré sa používajú pri cestnej doprave v Európskej únii - Tretia výročná správa (Nahlasovací rok 2004) /* KOM/2006/0186 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 28.4.2006 KOM(2006) 186 v konečnom znení SPRÁVA KOMISIE Kvalita benzínu a motorovej nafty, ktoré sa používajú pri cestnej doprave v Európskej únii: Tretia výročná správa (Nahlasovací rok 2004) 1. ZHRNUTIE SMERNICOU 98/70/ES [1] sa stanovujú technické špecifikácie o zdravotných a environmentálnych základoch pre palivá, ktoré sa majú používať vo vozidlách so zážihovými a vznetovými motormi. V smernici 2003/17/ES[2], ktorou sa mení a dopĺňa smernica 98/70/ES, sa vyžaduje ďalšie zníženie obsahu síry v benzíne a v motorovej nafte. Závažné nedodržanie špecifikácie paliva môže viesť k zvýšeným emisiám a mohlo by dokonca poškodiť motor a sústavy následného spracovania výfukových plynov. S cieľom zabezpečiť zhodu s normami pre kvalitu palív požadovanými podľa tejto smernice sa od členských štátov požaduje zaviesť monitorovacie systémy kvality palív. V článku 8 smernice 98/70/ES zmenenom a doplnenom článkom 1 ods. 5 smernice 2003/17/ES, sa vyžaduje, aby Komisia každoročne uverejnila správu o kvalite palív v rôznych členských štátoch. Táto tretia správa Komisie stručne zhŕňa údaje predložené členskými štátmi o kvalite benzínu a motorovej nafty, ako aj objemy predaných palív za rok 2004[3]. Národné správy za rok 2004 predložili všetky členské štáty okrem Francúzska. Monitorovanie kvality palív v roku 2004 dokumentuje, že špecifikácie benzínu a motorovej nafty ustanovené v smernici 98/70/ES sa vo všeobecnosti dodržiavali a identifikovalo sa len niekoľko nedodržaní špecifikácií. Pokiaľ ide o benzín, hlavnými sledovanými parametrami boli opäť oktánové číslo stanovené výskumnou metódou (RON, 34+ vzoriek), tlak pár v letnom období (DVPE, 43+ vzoriek) a destilácia – odparenie pri 100 °C (17+ vzoriek). Pokiaľ ide o motorovú naftu, sledovanými parametrami boli obsah síry (22 vzoriek), bod 95 % destilácie (24 vzoriek), cetánové číslo (7+ vzoriek) a hustota (5+ vzoriek). Hoci viaceré členské štáty oznámili nezhodné vzorky, v porovnaní s predchádzajúcimi rokmi malo oveľa menej vzoriek prekročené limitné hodnoty (a maximálne povolené odchýlky skúšobných metód). Česká republika a Poľsko však oznámili značný počet vzoriek, v ktorých boli limitné hodnoty prekročené. Komisia nezistila žiadne negatívne následky týkajúce sa emisií z vozidiel alebo funkčnosti motorov súvisiace s týmito prekročeniami, naďalej však nalieha na členské štáty, aby prijali opatrenia na zabezpečenie úplnej zhody. Mnohé štáty tak už konajú a podrobné údaje o opatreniach prijatých členskými štátmi, pokiaľ ide o nedodržanie špecifikácií, sú, v prípade ich poskytnutia, zahrnuté do kapitol podrobnej správy jednotlivých krajín za rok 2004[4]. Komisia bude aj naďalej vyžadovať, aby členské štáty zabezpečovali úplnú zhodu s požiadavkami na kvalitu palív ustanovenými v uvedenej smernici. Pokiaľ ide o zníženie znečistenia ovzdušia a zavádzania novej technológie motorov, je dôležité zdôrazniť, že v krajinách EÚ 15 sa od roku 2001 do roku 2004 výrazne zvýšil podiel palív s obsahom síry od <10 ppm do <50 ppm. Obsah síry v palivách v krajinách EÚ 10 je výrazne vyšší, čo vedie k malému zvýšeniu priemerného obsahu síry v období rokov 2003 a 2004 v celej EÚ. Ako dokumentuje tabuľka 1, možno pozorovať celkový a všeobecný trend smerom k nižšiemu obsahu síry v benzíne a v motorovej nafte. Tabuľka 1: Trend obsahu síry v benzíne a v motorovej nafte v EÚ podľa rokov Priemerný obsah síry v EÚ 15, v ppm | EÚ 25 | EÚ 10 | EÚ 15* | Motorová nafta | 223 | 169 | 125 | 109 | 113 | 149 | 207 | 136 | *Okrem Francúzska, ktoré v rokoch 2003 a 2004 nepodalo správu. Monitorovacie systémy kvality palív vytvorené na vnútroštátnej úrovni sa stále výrazne odlišujú. Predpokladá sa však, že požiadavky smernice 2003/17/ES pomôžu presadiť dosiahnutie väčšieho súladu národných monitorovacích systémov a zvýšenie kvality podávania správ. 2. ÚVOD Špecifikácie benzínu a motorovej nafty, ktoré sa predávajú v Európskej únii sú stanovené v smernici 98/70/ES. Prílohy k smernici obsahujú dve skupiny špecifikácií palív. Prvá skupina špecifikácií nadobudla účinnosť 1. januára 2000, druhá skupina špecifikácií nadobudla účinnosť 1. januára 2005. V smernici sa od členských štátov takisto vyžaduje, aby podávali zhrnutie o kvalite palív predávaných na ich území. Od roku 2004 sa od členských štátov vyžaduje, aby podávali správy o vlastnom monitorovaní podľa novej európskej normy EN 14274 alebo podľa systémov s rovnakou dôveryhodnosťou. V článku 8 smernice 98/70/ES zmenenom a doplnenom článkom 1 ods. 5 smernice 2003/17/ES, sa vyžaduje, aby Komisia rozosielala výsledky správ členských štátov o kvalite palív. V súlade s touto požiadavkou táto tretia správa Komisie sumarizuje údaje o kvalite benzínu a motorovej nafty, ako aj o objemoch predaných palív v Spoločenstve za rok 2004. Údaje za nahlasovacie roky 2001 a 2002 sú uvedené v prvej správe Komisie[5] a za rok 2003[6] v druhej správe Komisie. Podrobné zhrnutie národných správ možno nájsť na internetovej stránke Komisie[7]. Vzhľadom na rozšírenie EÚ v máji 2004 sa táto správa v niektorých prípadoch vzťahuje na EÚ 15, čím sa myslia členské štáty EÚ pred májom 2004, v iných prípadoch sa týka EÚ 10, čím sa myslia členské štáty, ktoré sa pripojili k EÚ v máji 2004, zatiaľ čo v ďalších prípadoch sa týka EÚ 25, čo sú členské štáty EÚ od mája 2004. 3. NÁRODNÉ MONITOROVACIE SYSTÉMY Pri zavádzaní monitorovacích systémov kvality palív v EÚ (FQMS) sa použili viaceré rozdielne prístupy. Tieto systémy zahŕňajú systémy vychádzajúce z európskej normy EN 14274[8] s odberom vzoriek na maloobchodných čerpacích staniciach až po národné systémy. Napríklad, systémy vo Švédsku a Spojenom kráľovstve začleňujú odber vzoriek zo všetkých rafinérskych alebo dovážaných šarží a ich analýzu do požiadaviek na distribúciu palív v rámci krajiny. Existuje aj náhodný odber vzoriek v distribučnej sieti počas celého roka. Systémy používané vo viacerých členských štátoch boli pôvodne vytvorené na iné účely, čo vysvetľujú niektoré z odlišností v ich pôsobnosti a uplatňovaní v EÚ. Väčší stupeň homogenity sa očakával od roku 2004, keď sa zmenenou a doplnenou smernicou vyžadovalo, aby „členské štáty zriadili monitorovací systém kvality palív v súlade s požiadavkami príslušnej európskej normy“ (EN 14274 a EN 14275[9]) od 1. januára 2004. Od roku 2001 – 2003 sa v monitorovacích systémoch vykonal výrazný počet zmien. Rakúsko, Fínsko, Grécko, Írsko, Taliansko a Holandsko priblížili svoje systémy k systémom založeným na EN 14274. Portugalsko začalo a pokračuje v procese zmien svojho systému tak, aby bol v súlade s EN 14274. Smernica môže povoliť existenciu alternatívnych monitorovacích systémov, ak takéto systémy zabezpečia rovnakú dôveryhodnosť výsledkov. Doteraz iba Cyprus, Dánsko a Malta poskytli informácie, ktorými sa oprávňuje použitie ich národných systémov so zníženým počtom odobratých vzoriek. Obrázok 2 sumarizuje početnosť odberu vzoriek v EÚ v roku 2004. 4. OZNAMOVANIE V ROKU 2004 4.1 Kvalita a objem palív Zatiaľ čo v roku 2004 boli v EÚ dostupné benzíny s rozličným RON a obsahom síry, väčšina predaja zahŕňala benzín s RON95 (82,4 %, z toho 40,4 % normálu, 22,7 % nízkosírneho a 19,3 % bezsírneho[10]). Na získanie podrobného prehľadu podľa členských štátov pozri obrázok 1 a tabuľku v prílohe (Francúzsko nepredložilo správu o monitorovaní kvality palív za roky 2003 a 2004). Z celkového množstva predaného benzínu bolo 47 % normálu, 25 % nízkosírneho (<50 ppm) a 28 % bezsírneho (<10 ppm). Pokiaľ ide o motorovú naftu, analogické rozdelenie podľa obsahu síry bolo 46 %, 29 % a 25 %. Podiel palív typu normál bol v roku 2004 v porovnaní s rokom 2003 mierne väčší. Je to najmä dôsledkom skutočnosti, že v porovnaní s EÚ 15, v krajinách EÚ 10 sa predalo menej nízkosírnych druhov, pričom viac ako 90 % predaného benzínu a motorovej nafty boli druhy typu normál. Predaj v EÚ 10 zahŕňal 10,0 % benzínu a 10,3 % motorovej nafty predaných v EÚ. Obrázok 1: Podiel predaja palív v EÚ podľa druhu paliva (%) Predaj benzínu | 2004 | Predaj motorovej nafty | 2004 | [pic] | [pic] | Druh paliva | % | Druh paliva | % | 1 | Bezolovnatý benzín min. RON = 91 | 0,7 % | 2 | Bezolovnatý benzín min. RON = 91 (<50 ppm S) | 0,1 % | 13 | Motorová nafta | 45,9 % | 3 | Bezolovnatý benzín min. RON = 91 (<10 ppm S) | 7,8 % | 4 | Bezolovnatý benzín min. RON = 95 | 40,4 % | 5 | Bezolovnatý benzín min. RON = 95 (<50 ppm S) | 22,7 % | 6 | Bezolovnatý benzín min. RON = 95 (<10 ppm S) | 19,3 % | 14 | Motorová nafta (<50 ppm síry) | 29,2 % | 7 | Bezolovnatý benzín 95 = < RON <98 | 3,7 % | 8 | Bezolovnatý benzín 95 = < RON <98 (<50 ppm S) | 0,8 % | 9 | Bezolovnatý benzín 95 = < RON <98 (<10 ppm S) | 0,0 % | 10 | Bezolovnatý benzín RON > = 98 | 2,4 % | 15 | Motorová nafta (<10 ppm síry) | 24,9 % | 11 | Bezolovnatý benzín RON > = 98 (<50 ppm S) | 1,2 % | 12 | Bezolovnatý benzín RON > = 98 (<10 ppm S) | 0,9 % | Podobne ako v rokoch 2001 – 2003, najväčší celkový predaj palív (podľa prijatých správ) v roku 2004 bol v Nemecku, Taliansku, Španielsku a v Spojenom kráľovstve (obrázok 3). Hoci v mnohých štátoch prevláda predaj motorovej nafty, podiel predaja benzínu a motorovej nafty sa mení. Ako v rokoch 2001 – 2003, aj v roku 2004 naďalej existuje určitá úroveň výkyvov v počte druhov palív, ktoré sa uvádzajú ako dostupné v celej EÚ (obrázok 4), pričom počet dostupných druhov benzínu je väčší, a to aj napriek väčším množstvám predanej motorovej nafty. Rozdiel medzi druhmi benzínu je najmä výsledkom rozdielneho obsahu oktánu (kategória RON) ako v rozdielnom obsahu síry. Sedem členských štátov EÚ 15 (o dva viac ako v roku 2001) vymedzilo národné druhy palív pre nízkosírne (<50 ppm) alebo bezsírne (<10 ppm) palivá v roku 2004. V roku 2004 sa opäť skvalitnilo oznamovanie o predaji palív. V roku 2004 žiadny z členských štátov EÚ 10 nemal osobitné národné druhy nízkosírnych palív. Obrázok 2: Početnosť odberu vzoriek pri monitorovaní kvality palív v EÚ v roku 2004 (priemerný počet vzoriek na druh paliva) Priemerný počet vzoriek/druh paliva | [pic] | Benzín | Motorová nafta | Obrázok 3: Predaj palív v jednotlivých štátoch EÚ podľa druhu paliva (v miliónoch litrov)* Predaj palív v štáte, milión litrov | [pic] | Benzín celkom | Motorová nafta celkom | Obrázok 4: Počet druhov palív dostupných v jednotlivých štátoch EÚ podľa druhu paliva Počet druhov palív dostupných v jednotlivých štátoch | [pic] | Počet druhov benzínu | Počet druhov motorovej nafty | Obrázok 5: Predaj nízkosírnych druhov benzínu v jednotlivých štátoch EÚ (%) Predaj benzínu v štáte, % | [pic] | Benzín (normál) | Benzín (<50 ppm síry) | Benzín (<10 ppm síry) | Obrázok 6: Predaj nízkosírnych druhov motorovej nafty v jednotlivých štátoch EÚ (%) Predaj motorovej nafty v štáte, % | [pic] | Motorová nafta (normál) | Motorová nafta (<50 ppm síry) | Motorová nafta (<10 ppm síry) | Obrázok 7: Priemerný obsah síry v jednotlivých druhoch benzínu a motorovej nafty v EÚ (%) [pic] V roku 2004 boli nízkosírne palivá dostupné v mnohých krajinách EÚ, aj keď ich povinné zavedenie sa vyžadovalo až v roku 2005 (pozri obrázky 5 a 6). Bezsírny benzín bol dostupný v Rakúsku, Nemecku, Írsku a na Slovensku. Bezsírna motorová nafta bola dostupná v Rakúsku, Nemecku, Litve, Švédsku a na Slovensku. Samostatné číselné údaje o nízkosírnych alebo bezsírnych druhoch alebo o ich predaji neboli v roku 2004 v niektorých členských štátoch dostupné. V mnohých prípadoch, napr. v Belgicku, Dánsku, vo Fínsku, v Maďarsku, Taliansku, Lotyšsku, Litve, Luxembursku, Holandsku, Portugalsku a na Slovensku však palivá vyhovujúce týmto kritériám boli dostupné. To možno vidieť na obrázku 7, ktorý predstavuje priemerný obsah síry v jednotlivých druhoch benzínu a motorovej nafty v EÚ. (Priemerný obsah síry sa vypočítava zo stredného obsahu síry v oznámených vzorkách palív pri započítaní množstiev jednotlivých predaných druhov benzínu a motorovej nafty). Väčšina predaných palív už vyhovovala limitom pre obsah síry platným od roku 2005 (<50 ppm síry v benzíne a motorovej nafte). 4.2 Súlad so smernicou 98/70/ES v roku 2004 Správy dokumentujú, že v 11 členských štátoch sú limitné hodnoty pre všetky vzorky benzínu aj motorovej nafty v úplnej zhode so smernicou 98/70/ES (v porovnaní s 5 štátmi EÚ 15 v roku 2001). S výnimkou kyslíkatých zlúčenín (7 členských štátov, pozri poznámky 3 a 4 v tabuľke), 21 členských štátov poskytlo aj kompletné správy, ktoré obsahujú všetky parametre špecifikované v smernici. Trinásť členských štátov (6 z EÚ 15) oznámilo v roku 2004 aspoň jednu vzorku benzínu, ktorá nespĺňa požiadavky smernice 98/70/ES. Toto možno porovnať s 10 vzorkami v roku 2001 a 9 vzorkami v roku 2002 a 2003 z EÚ 15. V týchto vzorkách boli hlavnými sledovanými parametrami opäť oktánové číslo stanovené výskumnou metódou (RON, 34+ vzoriek), tlak pár v letnom období (DVPE, 43+ vzoriek) a destilácia – odparenie pri 100 °C (17+ vzoriek). Pokiaľ ide o motorovú naftu, 8 členských štátov (2 z EÚ 15) oznámilo aspoň jednu vzorku nevyhovujúcu smernici 98/70/ES. To možno porovnať so 4 vzorkami v roku 2001, 6 vzorkami v roku 2002 a 5 vzorkami v roku 2003 z EÚ 15. V týchto vzorkách boli sledovanými parametrami obsah síry (22 vzoriek), bod 95 % destilácie (24 vzoriek), cetánové číslo (7+ vzoriek) a hustota (5+ vzoriek). Aj keď viaceré členské štáty oznámili vzorky nevyhovujúce požiadavkám smernice, v porovnaní s predchádzajúcimi rokmi prekročilo limitné hodnoty (a maximálne povolené odchýlky pre príslušné skúšobné metódy) podstatne menej vzoriek. Česká republika a Poľsko však oznámili výrazný počet vzoriek, v ktorých boli limitné hodnoty prekročené. Tabuľka 2 sumarizuje zhodu členských štátov so smernicou 98/70/ES za oznamovací rok 2004 formou porovnania výsledkov analýz vzoriek s limitnými hodnotami a oznamovacieho formátu a obsahu. Pokiaľ ide o roky 2001 až 2003, vyhodnotenie zhody v niektorých prípadoch stráca na kvalite neúplnosťou informácií poskytnutých členskými štátmi. Podrobnosti o opatreniach prijatých členskými štátmi, týkajúcich sa nezhôd v limitných hodnotách, sú v prípade ich poskytnutia uvedené v kapitolách jednotlivých krajín v podrobnej správe za rok 2004[11]. Tabuľka 2: Zhrnutie súladu členských štátov s 98/70/ES za nahlasovací rok 2004 Členský štát | Nezhody v limitnej hodnote (1) (95 % hranice významnosti) [nevyhovujúce vzorky/všetky vzorky] | Neúplné oznámenie [počet nemeraných parametrov/celkový počet] | Oneskorená správa (termín do 30. 6. 2005) (2) | Poznámky | Benzín | Motorová nafta | Benzín | Motorová nafta | Rakúsko | 1/200 | <2 mesiace | Belgicko | >14/4 810 | >2/5 045 | 1/18 | <5 mesiacov | (3) | Cyprus | 4/72 | 6/18 | <1 mesiac | (4) | Česká republika | >86/780 | >40/700 | Dánsko | Estónsko | 4/123 | 35/652 | 11/18 | (5) | Fínsko | 3/226 | Grécko | 7/18 | <1 mesiac | (4) | Maďarsko | 6/18 | (4) | Írsko | 11/97 | <2 mesiace | Taliansko | 6/256 | 6/269 | <1 mesiac | (6) | Lotyšsko | >1/127 | >2/239 | <1 mesiac | Litva | 11/18 | 2/5 | <1 mesiac | (7) (8) | Luxembursko | <5 mesiacov | Malta | 4/18 | 1/5 | <1 mesiac | (9) (10) | Holandsko | 6/18 | <1 mesiac | (4) | Poľsko | 28/343 | 11/157 | Portugalsko | 6/18 | (4) | Slovensko | 5/238 | 2/107 | <1 mesiac | Slovinsko | 8/109 | 1/113 | <1 mesiac | Španielsko | <3 mesiace | Švédsko | 6/18 | (4) | Spojené kráľovstvo | <3 mesiace | (11) | Počet krajín | 13 | 8 | 10 | 2 | 17 | Poznámky: 1. Nie je možné potvrdiť, či sa limitné hodnoty dodržali vo všetkých vzorkách, ak sú oznámené údaje neúplné. Ak z predložených údajov nebolo možné určiť počet vzoriek, v ktorých sa presiahla limitná hodnota, symbol „>“ ukazuje, že počet vzoriek, v ktorých sa presiahli limitné hodnoty, je minimálny a môže byť väčší. 2. Smernicou 98/70/ES sa ustanovuje, že členské štáty by mali predložiť monitorovacie správy každoročne najneskôr do 30. júna. 3. Obsah kyslíka sa neuvádza. 4. Zlúčeniny kyslíka (iné, ako étery s viac ako 5 atómami uhlíka v molekule) sa neuvádzajú. V zásade sa však všetky látky uvedené v zozname stanovovali súčasne použitím metód stanovenia zlúčenín kyslíka. Systém sa však musel skalibrovať použitím kalibračnej vzorky, ktorá obsahovala totožné zlúčeniny kyslíka a v podobných pomeroch, v akých sa nachádzajú v skúšanej vzorke. V mnohých prípadoch nie je jasné, či sa to vykonalo, Taliansko a Portugalsko však uviedli, že do paliva sa nepridávali žiadne iné zlúčeniny kyslíka. Celkový obsah organicky viazaného kyslíka sa vypočítaval z hmotnostných percent jednotlivých zložiek po ich identifikovaní. 5. Jediné parametre, ktoré sa pre benzíny stanovovali , boli RON, DVPE, oddestilovaný podiel, obsah benzénu, síry a olova. 6. Skúšobná metóda EN 1601, ktorú Taliansko použilo na stanovenie obsahu zlúčenín kyslíka, vyžaduje preskúmanie chromatogramu každej vzorky, aby sa identifikovali možné zlúčeniny obsahujúce kyslík pred vykonaním skutočného stanovenia. Preskúmanie chromatogramov všetkých vzoriek ukázalo, že v každej vzorke sa nachádzala len jedna zlúčenina kyslíka (MTBE, ETBE, TAME); okrem jedného z uvedených éterov sa nezistila prítomnosť žiadnych ďalších zlúčenín kyslíka. 7. Jediné parametre, ktoré sa pre benzíny stanovovali, boli RON, oddestilovaný podiel, obsah aromatických látok, benzénu a síry. Litva uviedla, že zariadenie potrebné na ďalšie skúšky nemala v roku 2004 k dispozícii, prijala však opatrenia, aby správa za nahlasovací rok 2005 bola úplná. 8. Pre motorovú naftu sa cetánové číslo a PAH nestanovili, pre rok 2005 je však k dispozícii analytické zariadenie potrebné na monitorovanie. 9. Obsah kyslíka a troch zo zlúčenín kyslíka sa neuvádza, pozri poznámku (4) na objasnenie skúšobnej metódy stanovenia zlúčenín kyslíka. 10. Namiesto cetánového čísla bol stanovený cetánový index. 11. Správa sa oneskorila v dôsledku neskorého dodania informácií od jedného dodávateľa paliva. Hodnotenie zhody v niekoľkých prípadoch stráca na kvalite v dôsledku neúplných informácií poskytnutých členskými štátmi. Podrobnosti o konkrétnych prekročeniach sú uvedené v úplnej správe v kapitolách jednotlivých krajín. Zdá sa, že zistené prípady nezhody nemajú vo všeobecnosti výrazné negatívne následky na kvalitu palív. 5. ZÁVERY Monitorovanie kvality palív v roku 2004 ukazuje, že špecifikácie pre benzín a motorovú naftu ustanovené v smernici 98/70/ES sa vo všeobecnosti dodržiavajú. Zistilo sa iba veľmi málo prípadov nedodržania špecifikácií. Komisii nie sú známe žiadne negatívne následky pre emisie z vozidiel alebo fungovanie motorov, ktoré by vyplývali z týchto nedodržaní. Komisia sa bude aj naďalej zaoberať týmito porušeniami a bude trvať na tom, aby členské štáty zabezpečili úplnú zhodu s požiadavkami na kvalitu palív ustanovenými v smernici. Súčasťou zmien a doplnení k smernici 98/70/ES prostredníctvom smernice 2003/17/ES je začlenenie nového článku 9a, ktorým sa stanovuje, že „členské štáty stanovia pokuty, ktoré sa budú uplatňovať pri porušení vnútroštátnych ustanovení prijatých v súlade s touto smernicou. Stanovené pokuty musia byť účinné, primerané a výstražné.“ Očakáva sa, že realizácia tejto požiadavky bude mať pozitívne účinky pri dosahovaní zhody. Podiel palív s <10 a <50 ppm síry sa od roku 2001 do roku 2003 výrazne zvýšil. V rokoch 2003 a 2004 však nastala iba malá zmena a rozšírenie EÚ malo za následok mierne zníženie percentuálneho podielu týchto palív v celkovej dodávke palív. Nedostatok identifikovaných druhov s nulovým alebo nízkym obsahom síry obmedzuje schopnosť zákazníkov vybrať si takéto palivá. To spomaľuje uvádzanie vozidiel profitujúcich z takýchto palív. Správa sa nezameriava na rozsah dostupnosti bezsírnych palív na zemepisnom základe – tieto informácie by členské štáty mali poskytnúť v správe o pokroku v monitorovaní za rok 2005. Monitorovacie systémy kvality palív zriadené na vnútroštátnej úrovni sa výrazne odlišujú a vyžadujú si ďalšie zjednocovanie, aby poskytovali transparentné a porovnateľné výsledky. Zavádzanie smernice 2003/17/ES viedlo k skvalitneniu oznamovania, pretože od členských štátov sa vyžaduje, aby podávali správy o monitorovaní v súlade s novou európskou normou EN 14274 alebo so systémami s rovnakou dôveryhodnosťou. Naďalej zostáva niekoľko problémov, ktorým sa treba venovať, najmä nevyhnutnosti poskytovať zdôvodnenie, ak členské štáty nepodávajú správy vo formáte podľa EN 14274. PRÍLOHA: Predaj palív v EÚ v roku 2004 podľa druhu paliva (milióny litrov) (predaj v CY, LV a MT nie je za celý kalendárny rok, ale iba za máj – december 2004) ID č. |Milióny litrov |Rakúsko |Belgicko | Dánsko |Fínsko |Francúzsko |Nemecko |Grécko |Írsko |Taliansko |Luxembursko | Holandsko |Portugalsko |Španielsko |Švédsko |VB | EÚ 15 | EÚ 15 | | | Druh paliva | AU |BE | DK |FI |FR |DE |EL |IE |IT |LU | NL |PT |ES |SE |UK |EU15 | % celkom | |1 |Bezolovnatý benzín min. RON = 91 |- |- |520 |- |- |- |- |- |- |8 |- |- |- |- |- |528 |0,4 % | |2 |Bezolovnatý benzín min. RON = 91 (<50 ppm S) |92 |- |- |- |- |- |- |- |- |- |- |- |- |- |- |92 |0,1 % | |3 |Bezolovnatý benzín min. RON = 91 (<10 ppm S) |672 |- |- |- |- |10 013 |- |- |- |- |- |- |- |- |- |10 685 |8,6 % | |4 |Bezolovnatý benzín min. RON = 95 |- |- |2 029 |2 208 |- |- |3 849 |2 201 |19 704 |573 |7 501 |- |7 976 |- |- |45 447 |36,4 % | |5 |Bezolovnatý benzín min. RON = 95 (<50 ppm S) |121 |1 830 |- |- |- |- |- |- |- |- |- |- |- |4 905 |24 094 |30 950 |24,8 % | |6 |Bezolovnatý benzín min. RON = 95 (<10 ppm S) |1 899 |- |- |- |- |23 887 |- |- |- |- |- |- |- |- |- |26 381 |21,2 % | |7 |Bezolovnatý benzín 95 = <RON <98 |- |- |- |- |- |- |916 |- |- |- |- |1 890 |1 259 |- |- |4 064 |3,3 % | |8 |Bezolovnatý benzín 95 = <RON <98 (<50 ppm S) |- |- |- |- |- |- |- |- |- |- |- |- |- |- |1 097 |1 097 |0,9 % | |9 |Bezolovnatý benzín 95 = <RON <98 (<10 ppm S) |- |- |- |- |- |- |- |4 |- |- |- |- |- |- |- |4 |0,0 % | |10 |Bezolovnatý benzín RON> = 98 |- |- |20 |303 |- |- |399 |- |- |- |- |574 |1 209 |640 |- |2 506 |2,0 % | |11 |Bezolovnatý benzín RON> = 98 (<50 ppm S) |- |786 |- |- |- |- |61 |- |- |167 |- |- |- |- |- |1 654 |1,3 % | |12 |Bezolovnatý benzín RON> = 98 (<10 ppm S) |104 |- |- |- |- |1 188 |- |- |- |- |- |- |- |- |- |1 292 |1,0 % | | | Benzín (normál) | 0 |0 | 2 569 |2 512 |0 |0 |5 164 |2 201 |19 704 |582 | 7 501 |2 464 |10 445 |640 |0 |52 546 | 42,1 % | | | Benzín (<50 ppm síry ) | 213 |2 616 | 0 |0 |0 |0 |61 |0 |0 |167 | 0 |0 |0 |4 905 |25 191 |33 793 | 27,1 % | | | Benzín (<10 ppm síry ) | 2 676 |0 | 0 |0 |0 |35 088 |0 |4 |0 |0 | 0 |0 |0 |0 |0 |38 362 | 30,8 % | | | Benzín celkove | 2 889 |2 616 | 2 569 |2 512 |0 |35 088 |5 225 |2 204 |19 704 |749 | 7 501 |2 464 |10 445 |5 545 |25 191 |124 701 | 100,0 % | |13 | Motorová nafta | 215 |- |- |- |- |- |3 055 |- |28 777 |- |- |5 940 |26 447 |- |- |64 434 |40,4 % | |14 | Motorová nafta (<50 ppm síry ) | 1 645 |7 579 |2 658 |2 363 |- |- |319 |2 474 |- |1 947 |9 724 |- |- |42 |22 252 |51 004 |32,0 % | |15 | Motorová nafta (<10 ppm síry ) | 5 291 |- |- |- |- |34 642 |13 |- |- |- |- |- |- |4 031 |- |43 977 |27,6 % | | | Motorová nafta celkove | 7 150 |7 579 | 2 658 |2 363 |0 |34 642 |3 387 |2 474 |28 777 |1 947 | 9 724 |5 940 |26 447 |4 073 |22 252 |159 415 | 100,0 % | | ID č. |Milióny litrov |Cyprus |Česká republika |Estónsko |Maďarsko |Lotyšsko |Litva |Malta |Poľsko |Slovensko |Slovinsko | EÚ 10 |EÚ 10 | |Európska únia | Európska únia | | | Druh paliva | CY |CZ |EE |HU |LV |LT |MT |PL |SK |SI |EU10 | % celkom | |EU | % celkom | |1 |Bezolovnatý benzín min. RON = 91 |- |322 |20 |12 |- |60 |- |- |28 |- |441 |3,2 % | |969 |0,7 % | |2 |Bezolovnatý benzín min. RON = 91 (<50 ppm S) |- |- |- |- |- |37 |- |- |- |- |37 |0,3 % | |128 |0,1 % | |3 |Bezolovnatý benzín min. RON = 91 (<10 ppm S) |- |- |- |- |- |- |- |- |90 |- |90 |0,6 % | |10 775 |7,8 % | |4 |Bezolovnatý benzín min. RON = 95 |216 |2 714 |322 |1 812 |- |- |43 |5 331 |61 |- |10 498 |75,4 % | |55 945 |40,4 % | |5 |Bezolovnatý benzín min. RON = 95 (<50 ppm S) |- |- |- |- |- |348 |- |- |179 |- |527 |3,8 % | |31 477 |22,7 % | |6 |Bezolovnatý benzín min. RON = 95 (<10 ppm S) |- |- |- |- |- |- |- |- |407 |- |407 |2,9 % | |26 787 |19,3 % | |7 |Bezolovnatý benzín 95 = <RON <98 |- |- |- |- |254 |- |19 |- |- |845 |1 118 |8,0 % | |5 183 |3,7 % | |8 |Bezolovnatý benzín 95 = <RON <98 (<50 ppm S) |- |- |- |- |- |- |- |- |- |- |0 |0,0 % | |1 097 |0,8 % | |9 |Bezolovnatý benzín 95 = <RON <98 (<10 ppm S) |- |- |- |- |- |- |- |- |- |- |0 |0,0 % | |4 |0,0 % | |10 |Bezolovnatý benzín RON> = 98 |45 |35 |51 |168 |32 |- |- |393 |3 |52 |779 |5,6 % | |3 285 |2,4 % | |11 |Bezolovnatý benzín RON> = 98 (<50 ppm S) |- |- |- |- |- |8 |- |- |- |- |8 |0,1 % | |1 662 |1,2 % | |12 |Bezolovnatý benzín RON> = 98 (<10 ppm S) |- |- |- |- |- |1 |- |- |24 |- |25 |0,2 % | |1 317 |0,9 % | | | Benzín (normál) | 261 |3 070 |393 |1 992 |286 |60 |61 |5 724 |92 |897 |12 836 |92,2 % | |65 382 | 47,2 % | | | Benzín (<50 ppm síry ) | 0 |0 |0 |0 |0 |392 |0 |0 |179 |0 |571 |4,1 % | |34 364 | 24,8 % | | | Benzín (<10 ppm síry ) | 0 |0 |0 |0 |0 |1 |0 |0 |520 |0 |522 |3,7 % | |38 883 | 28,0 % | | | Benzín celkom | 261 |3 070 |393 |1 992 |286 |453 |61 |5 724 |791 |897 |13 928 |100,0 % | |138 628 | 100,0 % | |13 | Motorová nafta | 272 |4 171 |492 |2 710 |458 |35 |63 |7 677 |315 |894 |17 086 |93,6 % | |81 520 |45,9 % | |14 | Motorová nafta (<50 ppm síry ) | - |- |- |- |- |687 |- |- |197 |- |884 |4,8 % | |51 888 |29,2 % | |15 | Motorová nafta (<10 ppm síry ) | - |- |- |- |- |159 |- |- |119 |- |277 |1,5 % | |44 254 |24,9 % | | | Motorová nafta celkom | 272 |4 171 |492 |2 710 |458 |881 |63 |7 677 |630 |894 |18 248 |100,0 % | |177 662 | 100,0 % | | [1] Ú. v. EÚ L 350, 28.12.1998, s. 58. [2] Ú. v. EÚ L 76, 22.3.2003, s. 10. [3] Nahlasovacie roky 2001 a 2002 sú uvedené v KOM(2004) 310 konečné znenie, rok 2003 v KOM(2005) 69, konečné znenie. [4] Pozri http://europa.eu.int/comm/environment/air/pdf/fqm_summary_2004.pdf. [5] KOM(2004) 310, konečné znenie. [6] KOM(2005) 69, konečné znenie. [7] http://europa.eu.int/comm/environment/air/fuel_quality_monitoring.htm. [8] EN 14274:2003 Automobilové palivá. Stanovenie kvality benzínu a motorovej nafty. Monitorovací systém kvality palív (FQMS). [9] EN 14275:2003 Automobilové palivá. Stanovenie kvality benzínu a motorovej nafty. Odber vzoriek na čerpacích staniciach a z výdajných stojanov pohonných látok. [10] Pojem „normál“ sa používa pre palivá s obsahom síry, ktorý je v súlade so smernicou 98/70/ES (150 ppm pre benzín a 350 ppm pre motorovú naftu); pojem „nízkosírny“ zodpovedá obsahu síry 50 ppm; pojem „bezsírny“ sa vzťahuje na obsah síry 10 ppm. [11] Pozri http://europa.eu.int/comm/environment/air/fuel_quality_monitoring.htm.